Vrážné

Tiu ĉi artikolo temas pri municipo en regiono de Moravská Třebová. Pri parto de municipo Pláně temas artikolo Vrážné (Pláně).
Tiu ĉi artikolo temas pri municipo en regiono de Moravská Třebová. Pri municipo Vražné en distrikto Nový Jičín temas artikolo Vražné.
Eble vi serĉas Vrážná.

Municipo Vrážné () situas en Ĉeĥio, regiono Pardubice, distrikto Svitavy, en subregiono Malá Haná, iom super la valo de rivereto Nectava, 8 km nordoriente de urbo Jevíčko. Vivas ĉi tie  ().

 Loĝantaro 

 Memorindaĵoj 
 Arĥeologia trovejo 
Ĉe la vilaĝo, sur monteto Hradisko, troviĝas libere alirebla arĥeologia trovejo.

 Kapelo 
Origine la vilaĝeto havis nur sonorilturon en la ĝardeno de domo n-ro 8. En la jaro 1891 estis konstruita kapelo de Cirilo kaj Metodo. Solenan konsekron ĉeestis amaso da homoj el vasta ĉirkaŭaĵo.

 Naskiĝinto 
En Vrážné naskiĝis Jaromír Korčák, ĉeĥa geografiisto, demografo kaj statistikisto, profesoro ĉe la Universitato de Karolo en Prago.

 Tendaro 
Sub aŭspicio de gimnasta organizo T. J. Sokol Kojetín oni ĉiujare organizas ĉe Vrážné tendarojn por infanoj.

 Naturo 
Komunumo Vrážné troviĝas en bela natura parko Bohdalov-Hartinkov.

Nordoriente de la vilaĝo troviĝas atentinda ruĝkolora monteto nomata "Čerťák" (Monteto de diablo), onidire el ĝi rampas diabloj. Ligas al ĝi ankaŭ la sekvanta legendo:

 Legendo 
Malantaŭ la vilaĝeto Vrážné troviĝas ruinoj de muelejo. Kiam ĝi ankoraŭ funkciis, najbaroj ŝatis kunvenadi en ĝi. Venadis babili ankaŭ diablo, sed foje okazis kverelo. La diablo venĝis sin. Per ŝtonego detruis muelejon kaj volis detrui ankaŭ la vilaĝeton. Savis ĝin virkoko, post kies kokerikado la diablo perdis sian potencon.

 Vidu ankaŭ 
 Listo de municipoj en Ĉeĥio kun la plej malalta nombro de loĝantoj

 Fotogalerio 

 Eksteraj ligiloj 
 Oficiala paĝaro de mikroregiono Moravská Třebová kaj Jevíčko 

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Zábřeha montetaro
Kategorio:Setlejoj en Boskovica sulko